CELEX: 32020D0669
Language: hr
Date: 2020-05-18 00:00:00
Title: Provedbena odluka Komisije (EU) 2020/669 оd 18. svibnja 2020. o izmjeni Provedbene odluke 2013/801/EU u pogledu povjeravanja implementacije Inovacijskog fonda Izvršnoj agenciji za inovacije i mreže

19.5.2020   
               
               
                  HR
               
               
                  Službeni list Europske unije
               
               
                  L 156/20
               
            
         PROVEDBENA ODLUKA KOMISIJE (EU) 2020/669
         оd 18. svibnja 2020.
         o izmjeni Provedbene odluke 2013/801/EU u pogledu povjeravanja implementacije Inovacijskog fonda Izvršnoj agenciji za inovacije i mreže
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (1), a posebno njezin članak 3. stavak 3.,
         budući da:
         
                     (1)
                  
                  
                     Direktivom 2003/87/EZ Europskog parlamenta i Vijeća (2) uspostavlja se Inovacijski fond za potporu inovacijama u području tehnologija i postupaka s niskom razinom emisija ugljika te za pomoć poticanju izgradnje/osmišljavanja i provedbe projekata čiji je cilj okolišno sigurno hvatanje i geološko skladištenje CO2 te inovativnih tehnologija u području energije iz obnovljivih izvora i skladištenja energije.
                  
               
                     (2)
                  
                  
                     U skladu s člankom 16. stavkom 1. Delegirane uredbe Komisije (EU) 2019/856 (3) Inovacijski fond treba se implementirati u okviru izravnog ili neizravnog upravljanja. U članku 17. te delegirane uredbe navodi se da Komisija može donijeti odluku o imenovanju provedbenog tijela za izvršavanje određenih provedbenih zadaća, a u slučaju izravnog upravljanja te se zadaće moraju delegirati izvršnoj agenciji.
                  
               
                     (3)
                  
                  
                     Provedbenom odlukom Komisije 2013/801/EU (4) osnovana je Izvršna agencija za inovacije i mreže („Agencija”) te joj je povjereno upravljanje određenim dijelovima programâ Unije, uključujući Instrument za povezivanje Europe i Obzor 2020. u području energetike.
                  
               
                     (4)
                  
                  
                     Analiza troškova i koristi provedena u skladu s člankom 3. Uredbe (EZ) br. 58/2003 pokazala je da bi se ciljevi Inovacijskog fonda mogli učinkovitije postići kada bi se upravljanje dijelovima Inovacijskog fonda delegiralo Agenciji. Povjeravanje implementacije dijelova Inovacijskog fonda Agenciji dovelo bi do ušteda od oko 30,5 milijuna EUR u razdoblju od 2020. do 2030. u usporedbi s internim troškovima upravljanja, povećalo učinkovitost i fleksibilnost u upravljanju Inovacijskim fondom, osiguralo znatne sinergije između Inovacijskog fonda i drugih programa Unije kojima upravlja Agencija, dodatno ga približilo korisnicima te povećalo vidljivost financiranja Unije.
                  
               
                     (5)
                  
                  
                     Stoga je primjereno povjeriti Agenciji upravljanje dijelovima Inovacijskog fonda i njihovu implementaciju.
                  
               
                     (6)
                  
                  
                     Provedbenu odluku 2013/801/EU trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Odbora za izvršne agencije,
                  
               DONIJELA JE OVU ODLUKU:
         
            Članak 1.
            Izmjena Provedbene odluke 2013/801/EU
            Članak 3. stavak 1. Provedbene odluke 2013/801/EU zamjenjuje se sljedećim:
            
               
                  „1.   Agenciji se ovime povjerava provedba dijelova sljedećih programa Unije:
                  
                              (a)
                           
                           
                              Instrument za povezivanje Europe;
                           
                        
                              (b)
                           
                           
                              dio III. ‚Društveni izazovi’ Posebnog programa Obzor 2020.;
                           
                        
                              (c)
                           
                           
                              Inovacijski fond uspostavljen na temelju članka 10.a stavka 8. Direktive 2003/87/EZ Europskog parlamenta i Vijeća (*1).
                           
                        
            
         
         
            Članak 2.
            Stupanje na snagu
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 18. svibnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 11, 16.1.2003., str. 1.
         
         
            (2)  Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (SL L 275, 25.10.2003., str. 32.).
         
            (3)  Delegirana uredba Komisije (EU) 2019/856 оd 26. veljače 2019. o dopuni Direktive 2003/87/EZ Europskog parlamenta i Vijeća u pogledu funkcioniranja Inovacijskog fonda (SL L 140, 28.5.2019., str. 6.).
         
            (4)  Provedbena odluka Komisije 2013/801/EU od 23. prosinca 2013. o osnivanju Izvršne agencije za inovacije i mreže te o stavljanju izvan snage Odluke 2007/60/EZ kako je izmijenjena Odlukom 2008/593/EZ (SL L 352, 24.12.2013., str. 65.).